આજે આ મંદિરની બહાર મોટી મોટી લાઈન દેખાય છે તો તેનું કારણ છે 1965 દરમિયાન મંદિરના નિર્માણ કાર્યમાં કરવામાં આવેલા ફેરફાર. આ મંદિરનું નિર્માણ એવી રીતે કરવામાં આવ્યું કે મંદિરના પરિસરની વાસ્તુનુકૂળતા વધી ગઈ. મંદિરના પરિસરની ઉત્તર દિશામાં સિદ્ધિવિનાયકની પ્રતિમાની સામે મોટું બેસમેન્ટ બનાવવામાં આવ્યું છે. અહીં એક રૂમમાં ભગવાનના વસ્ત્ર તથા આભૂષણ રાખવામાં આવે છે. બીજા રૂમમાં નાના લોકર છે જેનો ઉપયોગ મંદિરની સેવામાં ઉપસ્થિત કર્મચારીઓ કરે છે. શિરડીના સાંઈબાબાના સમાધિ મંદિરમાં બેસમેન્ટે પણ આ જ રીતે મંદિરની વાસ્તુની અનુકૂળતા વધારીને મંદિરને પ્રસિદ્ધિ અપાવી હતી.